jkorsvik/nowiki_second_scrape_merged huggingface dataset:
Take Special Care

«Take Special Care» er en låt av det norske bandet Zaks, utgitt på NorDisc i 1967. Denne og B-siden «Too Young» ble gruppens eneste låter tatt opp i studio. Låta har i senere tid medvirket på flere albumutgivelser, blant annet Norsk Rocks Historie Vol. 3: Beatgrupper 1964–1967.
«Take Special Care» og B-siden «Too Young» ble begge spilt inn i Roger Arnhoff Studio samme dag.


== Personell ==
Ronald Pedersen - Gitar
Svein Håvard Andresen - Bassgitar
Bjørnar Jørgensen - Trommer
Finn Pedersen - Gitar, vokal


== Utgivelser med låta ==
Diverse artister - Norsk Rocks Historie Vol. 3: Beatgrupper 1964–1967 (2004)
Zaks - Lost Tapes 1966 (2009)
Zaks - Take Special Care (2014)


== Referanser ==


== Eksterne lenker ==
(en) Take Special Care på Discogs
Grensegaten (Tønsberg)

Grensegaten (1-19, 12) er en gate på Nøtterøy i Tønsberg kommune. Den går langs kommunegrensen mellom Tønsberg og Færder. Selve veien ligger i Tønsberg kommune, men alle tilhørende adresser med ulike nummer ligger i Færder kommune.


== Referanser ==
Fang (navn)

Fang er et kinesisk kvinnenavn.


== Etymologi ==
Fang betyr «duftende».


== Utbredelse ==
Tabellen nedenfor gir en detaljert oversikt over populariteten til kvinnenavnet Fang og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Chiang Fang-liang (1916–2004), russisk-taiwansk førstedame
Fang Fang (født 1955), kinesisk forfatter
Yan Fang (født 1969), kinesisk softballspiller
Liu Fang (født 1974), kinesisk musiker
Hsu Yu-Fang (født 1974), taiwansk friidrettsutøver


== Referanser ==


== Eksterne lenker ==
(en) Behind the Name: Fang
(en) Think Baby Names: Fang
Bransjeorganisasjon

En Bransjeorganisasjon eller næringsforening, er en organisasjon grunnlagt og finansiert av aktører i Næringslivet som opererer i en spesifikk industri. Bransjeorganisasjoner deltar i public relations (PR) aktiviteter som reklamering, utdanning, politiske donasjoner, lobbyvirksomhet og publisering, men organisasjonens hovedfokus er å fremme samarbeid mellom selskapene. Samarbeidet blir ofte fremmet gjennom konferanser og nettverksbygging. De fleste bransjeorganisasjoner er ideelle organisasjoner.
I land som har en sosial markedsøkonomi inntar bransjeorganisasjoner ofte rollen som arbeidsgiverforeninger. I denne sammenheng vil Næringslivets Hovedorganisasjon være et eksempel på en bransjeorganisasjon.


== Eksterne lenker ==
[1]
May, Clifford D. (3. august 1988). «Washington Talk: Associations; Possum to Phlebotomy, They're All Spoken For». New York Times. Besøkt 3. juni 2012.
Magnus Buen Halvorsen

Magnus Buen Halvorsen (født 28. januar 1973) er en norsk lærer og forfatter. Han bor i Heggedal (Asker).
Han arbeider per 2018 som lærer ved Hagaløkka skole i Asker.


== Bibliografi ==
Aston Martin, ungdomsroman, Omnipax (2012)
En dag skal jeg stupe, ungdomsroman, Omnipax (2014)
Dødball, ungdomsroman, oppfølger til En dag skal jeg stupe, Omnipax (2017)


== Referanser ==


== Eksterne lenker ==
Presentasjon av Magnus Buen Halvorsen i Forfatterkatalogen på Forfattersentrums nettsider
http://www.omnipax.no/halvorsen-magnus-buen.5613238-335176.html
Connie Hamre

Connie Hamre (født 26. september 1955) er en norsk lærer og forfatter.
Hamre er adjunkt, arbeider (per 2012) ved Vassenden skule i Sogn og Fjordane og er aktiv tillitsvalgt i Utdanningsforbundet.


== Bibliografi ==
Silke og brennande eld, eget forlag (1999)
Water Music (m/Dunstan Attard), lyrikk, eget forlag (1999)
Så høgt som du vågar å sjå, eget forlag (2000)


== Referanser ==


== Kilder ==
Presentasjon av Connie Hamre i Forfatterkatalogen på Forfattersentrums nettsider
Ingrid Marie Kielland

Ingrid Marie Kielland (født 30. mars 1977) er en norsk lokalpolitiker (SV). 
Kielland har vært medlem i Tromsø kommunestyre i valgperioden 2011-2015 og 2015-2019. Hun var medlem i formannskapet i Tromsø kommune fra 2016-2018. Hun ledet byutviklingskomiteen i Tromsø fra 2015-2016, og var gruppeleder for SVs kommunestyregruppe fra 2015-2018.  
Hun har bakgrunn fra Sosialistisk Ungdom, hvor hun blant annet var landsstyrerepresentant og leder for Troms SU. 
Kielland arbeider som førsteamanuensis i samfunnsfag ved Institutt for lærerutdanning og pedagogikk ved UIT Norges Arktiske Universitet. Hun har doktorgrad i samfunnsplanlegging og kulturforståelse, og har skrevet doktorgradsavhandling om OL-debatten i Tromsø.Kielland er gift med forfatter Endre Lund Eriksen, og de har to barn sammen.


== Referanser ==


== Eksterne lenker ==
Offisielt nettsted
Michael Qureshi

Michael Qureshi (født 4. mai 1976 i Køge) er en dansk journalist.
I desember 2015 måtte han slutte i Ekstra Bladet på grunn av «uakseptable arbeidsmetoder». Han innrømte å ha diktet opp navn i en bok om Martin Ødegaard.


== Karriere ==
1999 – Ekstra Bladet Sport
1999-2001 – TV3 Onside
2001-2003 – Korrespondent for B.T. Sporten i London
2003-2005 – Journalist for M!
2005-2006 – Korrespondent for B.T. Sporten i Madrid, med fokus på Thomas Gravesen og Real Madrid
2006-2009 – Journalist på B.T. Sporten
2009-2014 – Souschef på sporten.dk, B.T.
2015 – Journalist på Ekstra Bladet Sport


== Bibliografi ==
2015 – Martin Ødegaard.


== Referanser ==
Gunhild Glosemeyer Johansen

Gunhild Glosemeyer Johansen (født 23. desember 1950) er en norsk politiker (SV) og tidligere byråd for helse og omsorg i Tromsø.
Johansen er utdannet bioingeniør og samfunnsviter. Hun var tillitsvalgt i Norsk Kommuneforbund fra 1984, blant annet som 1. nestleder 1994-2003.Hun var varaordfører i Tromsø 2007-2011 og var gruppeleder for SV i Tromsø kommunestyre 2011-2015.


== Referanser ==
Tore Syversen

Tore Syversen (født 5. august 1945 i Sarpsborg) er professor emeritus ved Det medisinske fakultet ved Norges teknisk-naturvitenskapelige universitet i Trondheim. 
Han avla cand.real.-eksamen ved Universitetet i Bergen i 1972 og hadde deretter forskningsopphold i England og USA. I 1977 ble han amanuensis i toksikologi ved det nyopprettede medisinstudiet i Trondheim. I 1983 tok han doktorgraden og ble professor samme sted i 1991. Syversen har også vært rådgiver ved SINTEF og har vært gjesteprofessor ved University of Rochester i staten New York og ved Wake Forest University i Nord-Carolina. 
Tore Syversen er medlem av Det Kongelige Norske Videnskabers Selskap og Norges Tekniske Vitenskapsakademi.


== Kilder ==
Tore Syversen - NTNU
Omtale i Aftenposten 5. august 2015
Torleif R. Hamre

Torleif Rosager Hamre (født 8. februar 1961) er en norsk historiker og konservator, lokalpolitiker (SV) og novelleforfatter.
Hamre er tilknyttet Norsk Folkemuseum og arbeider i prosjektet «Eidsvoll 1814». 
Ved Institutt for arkeologi, konservering og historie ved Universitetet i Oslo disputerte han i 2014 til graden ph.d. med avhandlingen Histories for a New Nation: Visions of the National Past in Argentine Secondary School Textbooks (1861-1912). Han taler flytende spansk, og har spesielt interessert seg for forholdene i den spansktalende delen av Amerika. I 2015 var han observatør ved valget i El Salvador.Han er bosatt på Eidsvoll, der han er en erfaren lokalpolitiker, sentral i lokallaget til Sosialistisk Ventsreparti.


== Bibliografi ==
Norgeshistorier, noveller, Damm (2005)
Vak, noveller, Koloritt (2009)


== Referanser ==


== Kilder ==
Presentasjon av Torleif R. Hamre i Forfatterkatalogen på Forfattersentrums nettsider
Elin Jørgensen

Elin Jørgensen (født 18. oktober 1962) er en norsk politiker (R) og fra 14. oktober 2015 til 1. juli 2016 varaordfører i Tromsø kommune.


== Referanser ==
Hans Hedemann

Hans Christopher Georg Friederich Hedemann (født 7. juli 1792 i Flensborg, død 31. mai 1859 i København) var en dansk offiser som kjempet i første slesvigske krig.
Han var far til Johan Hedemann og Marius Hedemann.


== Referanser ==


== Eksterne lenker ==
Biografi i Dansk biografisk Lexikon
Ministerkonferansen

Ministerkonferansen (engelsk: Ministerial Conference) er det øverste beslutningsorganet i Verdens handelsorganisasjon (WTO). Konferansene blir vanligvis holdt vært andre år og til nå har det vært arrangert ni konferanser mellom 1996 og 2013. Forrige minister konferanse ble arrangert mellom den 15. og 18. desember 2015 i Nairobi, Kenya. De tidligere minister konferansene har blitt arrangert i Singapore (1996), Genève (1998), Seattle (1999), Doha (2001), Cancún (2003), Hongkong (2005), Genève (2009), Genève (2011) og Bali (2013).
Mellom minister konferansene blir WTO styrt av en general forsamling som vanligvis holder møter tolv ganger i året.


== Referanser ==


== Eksterne lenker ==
Official WTO Ministerial Conference page
Jarle Heitmann

Jarle Heitmann (født 25. desember 1972) er en norsk politiker (Ap), som er gruppeleder for Arbeiderpartiets gruppe i kommunestyret og formannskapet i Tromsø kommune. Han er også politisk nestleder i Tromsø Arbeiderparti siden 2013.Han var Arbeiderpartiets gruppeleder i tiden da Brage Larsen Sollund var byråd frem til 1. juli 2016 ved overgang til formannskapsmodell, deretter gruppenestleder og ble igjen gruppeleder fra 8. januar 2018, da Larsen Sollund gikk over i ny jobb.  Fra 2016 er han styreleder i Tromsø Havn KF og styreleder/daglig leder i Alfheim Stadion AS.Han har jobbet som fylkessekretær i Troms Arbeiderparti (1998 - 2003), rådgiver for Arbeiderpartiet 2002, politisk rådgiver for fylkesrådet i Troms (2004 - 2007) og som politisk rådgiver for ordfører Arild Hausberg i Tromsø kommune (2009 -2010). I tillegg har Heitmann vært seniorrådgiver ved Utviklingssenteret og rådgiver i KS.   
Heitmann har også vært kommunikasjonssjef for Fair Trade Norge, kampanjesjef LHL 2010-2012 og kommunikasjons- og PR-sjef i perioden 2013 -2014 for Sjakk-OL i Tromsø 2014.    
Heitmann har studier i statsvitenskap og historie fra Universitetet i Tromsø og juss fra Universitetet i Oslo.


== Referanser ==
Av hensyn til Rikets sikkerhet

Av hensyn til Rikets sikkerhet er et norsk dramafilm produsert av Fjernsynsteatret som ble sendt på NRK i 1989. Filmen tar for seg Ikkevold-saken og ble regissert av Tore Breda Thoresen. Sentrale roller spilles av Kim Haugen, Torfinn Nag, Nils Ole Oftebro og Per Jansen. Kommentarene er ved Bjørn Sundquist.
Filmen setter fokus på det spenningsfeltet som er mellom militærets ønske om hemmeligholdelse og demokratiets krav om åpenhet.


== Handling ==
Filmen er en halvdokumentarisk gjennomgang av den såkalte Ikkevold-saken. Den består av rekonstruerte scener, hvor skuespillerne forestiller virkelige personer. Den inneholder også noen autentiske intervju-klipp med forsvarsadvokat Alf Jakob Bae. Filmen skildrer en gruppe fredsaktivister som driver med kartlegging av hemmelige millitærinstallasjoner i Norge. På basen ved Andøya oppdager de et undersjøisk ubåt-lytteanlegg for ubåter, en såkalt SOSUS-stasjon, kamuflert og hemmeligholdt av Forsvaret. Personene ble stilt for rette og dømt for spionasje. De ble senere frifunnet av Høyesterett.
Det er den første rettssaken mot Ikkevold-gruppens åtte medlemmer som er rammen rundt handlingen.


== Produksjonen ==
Filmens regissør, Tore Breda Thoresen, var interessert i Ikkevold-saken fra starten av og satt daglig på tilhørerbenken i Oslo tingrett, med båndopptaker og notatblokk. Han syntes de mange prinsipielle spørsmålene som ble berørt i saken var verdt en samlet gjengivelse for ettertiden. Han ønsket derfor å få i stand en dramatisert versjon for TV. Han mente at dette var en oppgave som bare Fjernsynsteatret kunne gjøre riktig og at en ordinær spillefilm ville skjele for mye til kommersielle krefter og salg.Han gav journalist Alf R. Jacobsen i oppdrag å skrive manus. Sammen med Lars Borg forsøkte Jacobsen å gi en så historisk riktig fremstilling som mulig, basert på rettsopptak, dokumenter, samtaler med de impliserte og med hovedforsvarer Ole Jakob Bae som konsulent.


== Rollebesetning ==


== Referanser ==


== Eksterne lenker ==
(en) Av hensyn til Rikets sikkerhet på Internet Movie Database 
(no) Av hensyn til Rikets sikkerhet på NRK TV
Tejgaon Airport

Tejgaon Airport (ICAO: VGTJ) i Dhaka, Bangladesh var landets eneste internasjonale flyplass før byggingen av Chittagong internasjonale lufthavn.


== Historie ==
Storbritannia hadde bygget en militær flystripe på Tejgaon under andre verdenskrig som støtte for de militære styrkene i Kohima og andre steder i Myanmar.  
Kort tid etter andre verdenskrig bygde britiske myndigheter flyplasser for det indiske flyvåpens (RIAF) stasjon i Dhaka, og også på andre sårbare plasser på bengalsk territorium. Byggingen av Tejgaon Airport ble igangsatt i 1941. Flystripen på Tejgaon hadde fasiliteter for vedlikehold av fly som ble benyttet av RAF. Etter 1947 ble Tejgaon Airport den første sivile i Øst-Pakistan og base for Pakistan Air Force. I dag utgjør den en del av BAF (Bangladesh Air Force). Etter at sivil trafikk ble overført til Dhaka internasjonale lufthavn i 1981 ble Tejgaon overført til Bagladesh Air Force.


== Eksterne lenker ==
Flyplassinformasjon om VGTJ hos World Aero Data
Bangladesh Air Force webside
Kent Olsson (orientering)

Kent Olsson (født 1958) er en svensk tidligere orienteringsløper. Han vant den aller første utgaven av Verdenscupen i orientering sammenlagt i 1986. Kent Olsson er verdensmester i orientering.
Kent Olsson var gjennom 80- og starten av 90-tallet blant verdens beste orienteringsløpere. Hans første VM-medalje tok han som en del av Sveriges bronselag på stafetten under verdensmesterskapet i ungarske Zalaegerszeg i 1983. Han ble verdensmester på den klassiske distansen i franske Gérardmer] i 1987. Han tok VM-gullet foran norske Tore Sagvolden og sveitseren Urs Flühmann. På hjemmebane i Skara i Sverige tok Olson sølvmedalje både individuelt og på stafett i 1989. To nye sølvmedaljer ble det i tsjekkiske Marienbad to år senere, denne gangen på klassisk distanse og kortdistanse. Totalt endte Olsson med ett gull, fire sølv og to bronse fra VM. Han tok i løpet av sin karriere totalt tre medaljer, nærmere bestemt to stafettsølv og en individuell bronsemedalje, under Nordisk mesterskap i orientering.
Kent Olsson vant den aller første utgaven av Verdenscupen i orientering sammenlagt i 1986. Med sine 117 poeng vant han foran Øyvin Thon (112 poeng) og Michael Wehlin (95 poeng).
Olsson vant den prestisjetunge femdagerskonkurransen O-Ringen sammenlagt i 1984.


== Utmerkelser ==
1982 Årets orienteringsløper - Sveriges Orienteringsforbund
1986 Årets orienteringsløper - Sveriges Orienteringsforbund
1987 Årets orienteringsløper - Sveriges Orienteringsforbund


== Eksterne lenker ==
World Cup 1986 Overall - IOF
Boksing under Stillehavslekene 1987

Boksing under Stillehavslekene  1987. Boksing var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som boksing var med på programmet under stillehavslekene. Det var elleve vektklasser, kun for menn. Fransk Polynesia ble beste nasjon med fire gullmedaljer foran Amerikansk Samoa som også vant fire gull.


== Medaljer ==


== Eksterne lenker ==
Stillehavslekene 1987
OK Orion

OK Orion er en svensk orienteringsklubb som holder til ved Karlskrona. Klubben ble stiftet 1. mars 1954.
Klubbdrakten er blå med innslag av hvitt og hvite stjerner .
Orienteringsklubben har flere løpere i stallen som har hevdet seg internasjonalt, både på dame- og herresiden. De har virksomhet for løpere på elite-, ungdoms-, barne- og mosjonsnivå.
Klubben vant dameklassen i den svenske orienteringsstafetten Smålandskavlen i 1997. Herrelaget vant i 2004


== Meritter ==
Smålandskavlen, herrer (1) :

2004Smålandskavlen, damer (1) :

1997


== Kjente løpere ==


== Kjente tidligere løpere ==


== Eksterne lenker ==
Offisielt nettsted
Sessiz çığlık

«Sessiz çığlık» (tysk tittel: «Stummer Schrei», norsk oversettelse: Lydløst skrik eller stumt skrik) er en sang skrevet av Volkan Gücer. Sangen ble skrevet for å være Tysklands bidrag i Tyrkvisjonens sangkonkurranse 2015. I konkurransen ble den fremført av vokalisten Derya Kaptan med bağlama-spilleren Serdar Yayla og danseren Joseph Simon.Melodien er dedikert til, og skrevet med tanke på, ofrene for et bombeangrep under en fredsdemonstrasjon i Ankara 10. oktober 2015. Komposisjonen beskrives som en dramatisk ballade, med mellomparti hvor ulike musikksjangre blandes sammen. Sangens tekst er på tyrkisk og består av atten ord fra en engel som vender tilbake til jorden for å finne sin elskede som ble forlatt.«Sessiz çığlık» ble fremført som den første melodien i tyrkvisjonsfinalen, hvor den oppnådde en ellevteplass. Fremføringen vant en spesiell pris som for å være det sangbidraget som ble ansett som det mest den mest krevende under konkurransen.


== Referanser ==
Vektløfting under Stillehavslekene 1987

Vektløfting under Stillehavslekene  1987. Vektløfting var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var sjuende gangen som vektløfting var med på programmet under stillehavslekene. Det var ble konkurrert i ti vektklasser, kun for menn. Fransk Polynesia ble beste nasjon med fire gullmedaljer foran Papua Ny-Guinea som også vant fire gull.


== Medaljer ==


== Eksterne lenker ==
Stillehavslekene 1987
Svømming under Stillehavslekene 1987

Svømming under Stillehavslekene  1987. Svømming var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som svømming var med på programmet under stillehavslekene. Det var tjuefem øvelser, tretten for menn og tolv for kvinner. Fransk Polynesia ble beste nasjon med tretten gullmedaljer foran Ny-Caledonia med sju.


== Medaljer ==


== Eksterne lenker ==
Stillehavslekene 1987
Juniorafrikamesterskapet i friidrett 2015

Juniorafrikamesterskapet i friidrett 2015 var 12. gang dette mesterskapet for afrikanske juniorutøvere under 20 år ble arrangert. Dette var første gang mesterskapet ble arrangert i Etiopia. 
Mohamed Magdi Hamza (kulestøt) og Joshua Kiprui Cheptegei (10 000 meter) satte begge nye mesterskapsrekorder for herrer. Cheptegei og Yomif Kejelcha vant de samme langdistanseøvelsene som de vant ved Junior-VM i friidrett 2014. Divine Oduduru forsvarte seieren sin på 200 meter fra Juniorafrikamesterskapet i friidrett 2013, og vant også 100 meter og 4×100 meter. Vinneren fra Samveldelekene 2014, Ese Brume, vant lengdesprang med ny mesterskapsrekord. Hun vant også tresteg, fikk bronse på 100 meter og deltok på Nigerias lag som vant 4 x 100 meter stafett, og ble med det mesterskapets store  profil. 


== Medaljeoversikt ==


=== Menn ===


=== Kvinner ===
nb  4 x 400 meter for kvinner hadde tre påmeldte lag, men Kenya ble diskvalifisert, derfor ble det bare delt ut gull og sølv.


== Referanser ==


== Eksterne lenker ==
ResultaterAfrican Athletics - Khoua, Kibiwot, Beriso, Kaytlin, Geel, bag gold medals at African Junior Athletics champs-Day One
African Athletics - Egyptian Magdy sets African Junior record-Day Two African Junior champs
African Athletics - Nigerian women set championship record as Egypt clinch three gold medals-African Junior champs Day Three
African Athletics - Nigerian defending champions Brume, Oduduru prevail-African Junior Champs Day Four
Friidrett under Stillehavslekene 1987

Friidrett under Stillehavslekene  1987. Friidrett var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som friidrett var med på programmet under stillehavslekene. Det var trettiåtte øvelser, seksten for mann og tolv for kvinner. Fransk Polynesia ble beste nasjon med fire gullmedaljer foran Amerikansk Samoa som også vant fire gull.


== Medaljer ==


== Eksterne lenker ==
Stillehavslekene 1987
Dhaka internasjonale lufthavn

Dhaka internasjonale lufthavn (Hazrat Shahjalal International Airport) på (bengali:হযরত শাহ্‌জালাল আন্তর্জাতিক বিমানবন্দর) (Hôzrôt Shahjalal Antôrjatik Bimanbôndôr) (IATA: DAC, ICAO: VGHS) er den største flyplass i Bangladesh. Den drives av luftfartsmyndighetene i landet, "Civil Aviation Authority Bangladesh (CAAB)". Den brukes også av landets luftforsvar, "Bangladesh Air Force". Den ligger nord for Dhaka, og ble tatt i bruk i 1980, da den avløste landets eneste internasjonale flyplass, Tejgaon Airport. Den er base for samtlige flyselskaper i  Bangladesh: Biman Bangladesh Airlines, United Airways, Regent Airways, Novoair og US-Bangla Airlines. Flyplassens IATA-code, "DAC" kommer fra  "Dacca", tidligere skrivemåte for "Dhaka".
Flyplassen dekker et område på 1 981 acre (802 ha). Flyplassen kan betjene 8 million passasjerer i året, og anslått av CAAB å være tilfredsstillende frem til  2026.
I 2014 ble det ekspedert 6,1 million passasjer og 248 000 tonn frakt. I gjennomsnitt er det 190 start og landinger (movements) daglig .Landets nasjonale selskap (flag carrier), Biman Bangladesh Airlines står for all bakketjeneste. Biman flyr internasjonalt til 17 byer i Europa og Asia.


== Ulykker og hendelser ==
Den 28. september 1977 ble et fly fra Japan Airlines (Flight 472) fra Mumbai til Tokyo som mellomlandet i Dhaka kapret av fem terrorister  fra Japanese Red Army kort tid etter take-off, og tvunget til å lande (den gang Zia International Airport). Terroristene forlangte 6 million dollar og frigivelse av seks JRA terrorister fra japanske fengsler. Den japanske statsministeren^. ble sendt for å forhandle og Bangladesh Air Force for å få kontroll på situasjonen på bakken.
Den 5. august 1984 havarerte en Fokker F27 fra Biman Bangladesh Airlines etter avgang  fra Chittagong i sumpområdene nær flyplassen. Alle 45 passasjerene og fire av besetningen ombord i F27 omkom. Dette var den til da verste flyulykke i landet. Flyet ble ført av  Kaniz Fatama Rosana, den første kvinnelige trafikkflyveren i Bangladesh.
Den 30. april 2012 fikk en ATR-72-500 fra Royal Thai Air Force alvorlige skader under landing og havnet mot en betongsperre som forårsaket at høyre vinge ble truffet. To passasjerer fikk mindre skader"


== Referanser ==


== Eksterne lenker ==
Offisielt nettsted 
(en) Shahjalal International Airport – kategori av bilder, video eller lyd på Commons 
Civil Aviation Authority, Bangladesh: Airports
Live Flight Tracking
Ola Kristian Johansen

Ola Kristian Johansen (født 1977) er en norsk politiker for Sosialistisk Venstreparti, og varaordfører i Snåsa fra 2015.
Han har vært åpen om, og drevet foredragsvirksomhet om sin fortid som rusmisbruker. Som en del av tilfriskningsprosessen engasjerte han seg i organisasjonsarbeid, politikk og tok Bachelorgrad i sosiologi med fordypning i offentlig administrasjon og ledelse. Johansen var initiativtaker og pådriver for skolemåltidsordningen på Snåsa Skole.Johansen har vært lokallagsleder fra 2007 til 2015, kommunestyrerepresentant i Snåsa fra 2011, og nestleder i Nord-Trøndelag SV fra 2012 til 2016. Han ble varaordfører i Snåsa  og første vararepresentant til Fylkestinget i Nord-Trøndelag i 2015. Johansen har også vært lokallagsleder, fylkestyremedlem, og sentralstyremedlem i Mental Helse.


== Referanser ==